Inanda, waar 85 verkragtings in die laaste kwartaal aangeteken is, is al vir die afgelope vier keer agtermekaar aangewys as die plek wat die meeste verkragtings aangeteken het. Hulle het die vorige kwartaal 83 gevalle gehad.
Die misdaadstatistieke is deur Bheki Cele, minister van polisie, bekendgemaak. Cele sê altesaam 12 218 aangemelde verkragtings het tussen Oktober en Desember verlede jaar plaasgevind. Volgens die polisie is dit ’n toename van 181 verkragtingsake. Dit is ’n 1,5% toename in vergelyking met die vorige verslagtydperk.